CELEX: 32020R1263
Language: bg
Date: 2020-09-10 00:00:00
Title: Регламент за изпълнение (ЕС) 2020/1263 на Комисията от 10 септември 2020 година за одобряване на активното вещество натриев хидрогенкарбонат като вещество с нисък риск в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията (текст от значение за ЕИП)

11.9.2020   
               
               
                  BG
               
               
                  Официален вестник на Европейския съюз
               
               
                  L 297/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1263 НА КОМИСИЯТА
         от 10 септември 2020 година
         за одобряване на активното вещество натриев хидрогенкарбонат като вещество с нисък риск в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 22, параграф 1 във връзка с член 13, параграф 2 от него,
         като има предвид, че:
         
                     (1)
                  
                  
                     На 18 март 2016 г. Австрия получи заявление от BIOFA AG за одобряване на активното вещество натриев хидрогенкарбонат в съответствие с член 7, параграф 1 от Регламент (ЕО) № 1107/2009. На 21 януари 2020 г. Комисията бе уведомена за прехвърлянето на правата на заявителя/притежателя от Biofa AG към SCC Legal GmbH.
                  
               
                     (2)
                  
                  
                     В съответствие с член 9, параграф 3 от Регламент (ЕО) № 1107/2009 на 26 април 2016 г. Австрия, като докладваща държава членка, нотифицира заявителя, останалите държави членки, Комисията и Европейския орган за безопасност на храните (наричан по-долу „Органът“), че заявлението е допустимо.
                  
               
                     (3)
                  
                  
                     На 7 септември 2017 г. докладващата държава членка представи на Комисията проект на доклад за оценка, с копие до Органа, в който се прави оценка на това дали може да се очаква посоченото активно вещество да отговаря на критериите за одобряване, предвидени в член 4 от Регламент (ЕО) № 1107/2009.
                  
               
                     (4)
                  
                  
                     Органът изпълни изискванията на член 12, параграф 1 от Регламент (ЕО) № 1107/2009. В съответствие с член 12, параграф 3 от посочения регламент той поиска от заявителя да предостави допълнителна информация на държавите членки, Комисията и Органа. През юни 2018 г. извършената от докладващата държава членка оценка на допълнителната информация бе предадена на Органа под формата на актуализиран проект на доклад за оценка.
                  
               
                     (5)
                  
                  
                     На 17 август 2018 г. Органът предаде на заявителя, на държавите членки и на Комисията заключението си (2) относно това дали може да се очаква активното вещество натриев хидрогенкарбонат да отговаря на критериите за одобряване, предвидени в член 4 от Регламент (ЕО) № 1107/2009. Органът направи заключението си публично достояние.
                  
               
                     (6)
                  
                  
                     На 24—25 януари 2019 г. юли 2015 г. Комисията представи на Постоянния комитет по растенията, животните, храните и фуражите доклада за преразглеждане относно натриев хидрогенкарбонат, съгласно който веществото следва да се одобри.
                  
               
                     (7)
                  
                  
                     На заявителя бе дадена възможност да представи забележките си по доклада за преразглеждане.
                  
               
                     (8)
                  
                  
                     Бе установено, че критериите за одобрение, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в доклада за преразглеждане.
                  
               
                     (9)
                  
                  
                     Освен това Комисията смята, че натриевият хидрогенкарбонат е активно вещество с нисък риск по смисъла на член 22 от Регламент (ЕО) № 1107/2009. Натриевят хидрогенкарбонат не е вещество, което поражда опасения, и отговаря на условията, посочени в точка 5 от приложение II към Регламент (ЕО) № 1107/2009.
                  
               
                     (10)
                  
                  
                     Поради това е целесъобразно натриевият хидрогенкарбонат да бъде одобрен като вещество с нисък риск.
                  
               
                     (11)
                  
                  
                     В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания е необходимо да бъдат включени определени условия.
                  
               
                     (12)
                  
                  
                     В съответствие с член 13, параграф 4 от Регламент (ЕО) № 1107/2009 Регламент за изпълнение (ЕС) № 540/2011 на Комисията (3) следва да бъде съответно изменен.
                  
               
                     (13)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Одобряване на активното вещество
            Активното вещество натриев хидрогенкарбонат, посочено в приложение I, се одобрява при предвидените в същото приложение условия.
         
         
            Член 2
            Изменения на Регламент за изпълнение (ЕС) № 540/2011
            Регламент за изпълнение (ЕС) № 540/2011 се изменя в съответствие с приложение II към настоящия регламент.
         
         
            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 септември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  EFSA Journal (Бюлетин на ЕОБХ), 2018; 16(9):5407.
         
            (3)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
      
         
            ПРИЛОЖЕНИЕ I
            
                        Общоприето наименование, идентификационни номера
                     
                     
                        Наименование по IUPAC
                     
                     
                        Чистота  (1)
                        
                     
                     
                        Дата на одобрението
                     
                     
                        Изтичане срока на одобрението
                     
                     
                        Специфични разпоредби
                     
                  
                        Натриев хидрогенкарбонат
                        CAS №: 144-55-8
                     
                     
                        Натриев хидрогенкарбонат
                     
                     
                        ≥ 990 g/kg
                        Арсен ≤ 3 mg/kg
                        Олово ≤ 2 mg/kg
                        Живак ≤ 1 mg/kg
                     
                     
                        1 октомври 2020 г.
                     
                     
                        1 октомври 2035 г.
                     
                     
                        За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на натриев хидрогенкарбонат, и по-специално допълнения I и II към него.
                     
                  
               (1)  Допълнителни подробности за идентичността и спецификацията на активното вещество са представени в доклада за преразглеждане.
         
      
      
         
            ПРИЛОЖЕНИЕ II
            В част Г от приложението към Регламент за изпълнение (ЕС) № 540/2011 се добавя следното вписване:
            
                         
                     
                     
                        Общоприето наименование, идентификационни номера
                     
                     
                        Наименование по IUPAC
                     
                     
                        Чистота  (1)
                        
                     
                     
                        Дата на одобрението
                     
                     
                        Изтичане срока на одобрението
                     
                     
                        Специфични разпоредби
                     
                  
                        „24
                     
                     
                        Натриев хидрогенкарбонат
                        CAS №: 144-55-8
                     
                     
                        Натриев хидрогенкарбонат
                     
                     
                        ≥ 990 g/kg
                        Арсен ≤ 3 mg/kg
                        Олово ≤ 2 mg/kg
                        Живак ≤ 1 mg/kg
                     
                     
                        1 октомври 2020 г.
                     
                     
                        1 октомври 2035 г.
                     
                     
                        За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на натриев хидрогенкарбонат, и по-специално допълнения I и II към него.“
                     
                  
               (1)  Допълнителни подробности за идентичността и спецификацията на активното вещество са представени в доклада за преразглеждане.